armvectores/hy_wikipedia_2023 huggingface dataset:
Բույանցևո (գյուղ, Օկուլովսկի շրջան)

Անվան այլ կիրառումների համար տե՛ս՝ ԲույանցևոԲույանցևո (ռուս.՝ Буянцево), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նախախնամություն

Նախախնամություն, կրոնական ըմբռնում, ըստ որի պատմությունը և անհատի կյանքն ու «փրկությունը» պայմանավորված են աստծու կամքով։ Նախախնամությունը միաստվածային կրոններում բխեցվում է աստծու ամենազորության դրույթից։ Նախախնամության վերաբերյալ ուսմունքը՝ պրովիդենցիալիզմը (լատ.՝ providentia - նախախնամություն), ձևավորվել է միջնադարում և Օգոստինոսի ուսմունքով դարձել քրիստոնեական պատմագրության հիմքը։ Միջնադարյան աստվածաբանության մեջ տիրապետել է երկակի նախախնամության սկզբունքը, ըստ որի մարդկանց մի մասին վիճակված է մեղք և դժոխք, մյուսներին՝ բարիք ու դրախտ։ Հիսուս Քրիստոսը նահատակվել է միայն ընտրյալի համար (հետագայում այս դրույթը դառնում է կալվինականության դոգման)։ Երկակի նախախնամության սկզբունքը հակասում է կյանքի ազատության և անհատի բարոյական պատասխանատվության կրոնական ըմբռնումներին։ Մարքսիզմը մերժում է նախախնամություն, պատմությունը դիտում որպես բնապատմական պրոցես։
Ակրոբատն Օսունայից

Ակրոբատն Օսունայից (իսպ.՝ Acróbata de Osuna), մ. թ. ա. 2-րդ դարի կրաքարե իբերիական քանդակ, որը գտնվում է Մադրիդի ազգային հնագիտական թանգարանում՝ 38427 համարի ներքո։


== Նկարագրություն ==
Ակրոբատի պատկերով քանդակը հայտնաբերվել է իբերիական Օսունա քաղաքի (Սևիլյա, Իսպանիա) հնագիտական վայրում, եղել է թաղման ծիսակարգի հուշարձան, որի քանդակներն ստեղծվել են ռազմական և կրկեսային թեմաներով։ Նկարտելի է հռոմեական ազդեցությունը, մասնավորապես՝ հագուստից։ Քանդակում կերտված է ճկուն ֆիգուր, որը ոտքերը վեր հառելով իջեցրել է դեպի գլուխը։


=== Չափերը ===
Քանդակն ունի 78 սմ բարձրություն, 25 սմ խորություն, 38 սմ լայնություն։


== Ծանոթագրություններ ==


== Արտաքին հղումներ ==
Ayuntamiento de Osuna
Սիմկա (Սելեկշայի վտակ)

Սիմկա (ռուս.՝ Симка), գետ Ռուսաստանում, հոսում Յուրև Պօլսկօվի մարզում։ Գետաբերանը տեղակայված է Յոժուգա գետի ձախ ափին՝ 30 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032388
Հիդրոլոգիական ուսումնասիրությունների կոդը - 110003238
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եթեր (դիցաբանություն)

Անվան այլ կիրառումների համար տե՛ս՝ Եթեր (այլ կիրառումներ)Կաղապար:Տեղեկաքարտ Դիցաբանական հասկացողություն

Եթեր (հին հունարեն՝ Αἰθήρ, [aitʰɛ̌ːr]), Հին հունական դիցաբանության մեջ Սկզբնական դիցերից մեկն է։ Եթերն վերին օդի շերտի, հավերժական Լույսի մարմնավորում է։ 
Այն մարմնավորում է մաքուր վերին օդը, լեռնային թարմ օդը, որ դիցերն են շնչում, ի տարբերություն հասարակ օդին (ἀήρ օդ), որը մահկանացուներն են շնչում։ Ինչպես Տարտարոսն և Էրեբոսն, Եթերն էլ կարող էր ունենալ սրբավայրեր Հին Հունաստանում, բայց նա չուներ տաճարներ, իսկ դա քիչ հավանական է դարձնում նրա պաշտամունքի առկայությունը։


== Դիցաբանություն ==
Ըստ Հեսիոդոսի Թեոգոնիա ՝ Եթերն (Պայծառություն) Էրեբոսի (խավար) և Նիկտայի (Գիշեր) որդին էր, իսկ Հեմերային (Օր) գալիս էր եղբայրը։
Հիգինոս
Ըստ Հռոմեացի գրող Հիգինոսն, Եթերն Քաոսի և Caligo (Darkness) որդին էր։ Յան Բրեմմերի խոսքերով.

Համաձայն Հիգինոսին, Եթերի և Հեմերայի երեխաներն էին՝ Երկիրը, Երկինքը, և Ծովը, իսկ Եթերի և Երկրի երեխաներն էին. Վիշտը, Նենգութունը, Բարկութունը, Ողբը, Կեղծիքը, Երդումը, Վրեժխնդրությունը, Անզսպությունը, Կռիվը, Մոռացկոտությունը, Ծուլությունը, Վախը, Հպարտությունը, Արյունապղծությունը, Պայքարն, Օվկիանոսն, Թեմիսն, Տարտարոսը, Պոնտոսը, և Տիտաններ՝ Բրիարոս, Գիգես, Ստերոպս, Ատլաս, Հիպերիոն և Պոլուս, Սատուրն, Օպս, Մոնետա, Դիոնա և երեք Էրինիաներ՝ Տիսիփոնե, Ալեկտո և Մեգերա։


=== Այլընտրանքային անվանումների ուղղագրությունը ===


== Օռփեական Հիմն ==
Արիստոփանեսը նշում էր, որ Եթերն Էրեբոսի որդին էր։ Սակայն, Դամասկիուսը ասում էր, որ Եթերն, Էրեբոսն ու Քաոսը բարեկամ էին և հանդիսանում էին Քրոնոսի ժառանգներ (Հայր ժամանակի)։ Ըստ Եփիփանիոսի, աշխարհը ստեղծվել է որպես տիեզերական ձու, շրջապատված Ժամանակով ու Անխուսափելիությամբ (հավանաբար Քրոնոս և Անանկե) օձի տեսքով։ Միասին նրանք սեղմում են ձու, բաժանելով աշխարհը երկու կիսագնդերին։ Դրանից հետո, ատոմները տեսակավորվում են՝ թեթև ու բարակ ատոմները լողում են վերև և դառնում են Լուսավոր Օդ (Եթեր / կամ Ուրանոս) և նոսրացված Քամի (քաոս), իսկ ծանր և կեղտոտ ատոմները խորտակվում են ու դառնում են Երկիր (Գեա) և Օվկիանոս (Պոնտոս և / կամ Օվկիանոս)։
Հինգերորդ Օռփեական օրհներգում Եթերը նկարագրվում է որպես "բարձր թագավորության, երբեմն  Զևսի անխորտակելի ուժի նյութ",լավագույն տարր", և "բոլոր արարածների  կյանքի փայլը":


== Աղբյուրներ ==
Н.А. КУН "ЛЕГЕНДЫ И МИФЫ ДРЕВНЕЙ ГРЕЦИИ"
Hesiod, Theogony, in The Homeric Hymns and Homerica with an English Translation by Hugh G. Evelyn-White, Cambridge, MA.,Harvard University Press; London, William Heinemann Ltd. 1914.
Ուիլյամ Սմիթ (lexicographer)|Smith, William; Dictionary of Greek and Roman Biography and Mythology, London (1873). "Aether" 
Hammond, N. G. L., and H. H. Scullard (editors), The Oxford Classical Dictionary, Second Edition, Oxford University Press. (1992).
Մոխրոտը (մուլտֆիլմ, 1979)

«Մոխրոտը» (ռուս.՝ «Золушка»), մուլտիպլիկացիոն ֆիլմ՝ ստեղծված 1979 թվականին «Սոյուզմուլտֆիլմ» ստուդիայում` Շառլ Պերոյի համանուն ստեղծագործության հիման վրա։ Ներառվել է մուլտֆիլմների «Կախարդական գլոբուսի արկածները, կամ Կախարդուհու արարքները» (ռուս.՝ «Приключения волшебного глобуса, или Проделки ведьмы», ռեմասթերինգ, 1991) ժողովածուում։


== Սյուժե ==
Ֆիլմի հերոսներն են կռվարար խորթ մայրը, նրա ծույլ ու ոչ համակրելի երկու դուստրերը, անտառապահ կամազուրկ ամուսինն ու խորթ դուստրը՝ աղախին Մոխրոտը։ Վերջինս փերու օգնությամբ հայտնվում է թագավորական պարահանդեսում, որտեղ ծանոթանում է արքայազնի հետ։ Փերու կախարդությունը կորչում է կեսգիշերին, Մոխրոտը փախչում է՝ կորցնելով բյուրեղապակե կոշիկը։


== Ստեղծողներ ==
Ռեժիսոր՝ Իվան Ակսենչուկ
Սցենարիստ՝ Ալբերտ Սաժին
Բեմադրող նկարիչ՝ Գալինա Շակիցկայա
Նկարիչներ՝ Վլադիմիր Մորոզով, Իրինա Սվետլիցա, Վ. Մաքսիմովիչ
Նկարիչ-մուլտիպլիկատորներ՝
Վլադիմիր Շևչենկո
Ալեքսանդր Պանով
Վիկտոր Լիխաչև
Իոսիֆ Կուրոյան
Մարինա Ոսկանյանց
Օլեգ Սաֆրոնով
Օպերատոր՝ Բորիս Կոտով
Կոմպոզիտոր՝ Իգոր Ցվետկով
Հնչյունային ռեժիսոր՝ Վլադիմիր Կուտուզով
Խմբագիր՝ Պյոտր Ֆրոլով
Մոնտաժող՝ Ելենա Տերտիչնայա
Տնօրեն՝ Նինել Լիպնիցկայա
Երգի տեքստի հեղինակ՝ Հենրիխ Սապգիր
Դերերը հնչյունավորել են՝
Տատյանա Շաբելնիկովա – Մոխրոտ
Իգոր Իվաով – արքայազն
Վսևոլոդ Լարիոնով – մունետիկ
Էլվիրա Բրունովսկայա – փերի
Լյուդմիլա Շապոշնիկովա – խորթ մայր


== Ստեղծում ==
Մուլտֆիլմում, ինչպես Իվան Ակսենչուկի այլ աշխատանքներում, կարևոր տեղ է հատկացվել երաժշտությանը։
Ռեժիսորը հեշտությամբ դիմել է տեխնոլոգիական նորարարությւոնների. այս մուլտֆիլմում բեմադրող նկարիչ Գալինա Շակիցկայան բոլոր ֆոները նկարել է թավշե թղթի վրա։


== Արձագանքներ ==
Անիմացիայի պատմաբան, Կինոարվեստի գիտահետազոտական ինստիտուտի աշխատակից Գեորգի Բորոդինը նշել է, որ խորհրդային մի շարք այլ մուլտֆիլմերի հետ միասին «Մոխրոտը» մեծ ժողովրդականություն է վայելել 1970-1980-ական թվականներին։
Սվետլանա Վերխոլանցևան «Наш фильм» կայքում նշել է, որ «Հենրիխ Սապգիրի բանաստեղծության շնորհիվ Ալբերտ Սաժինի սցենարով նկարահանված մուլտֆիլմը դիտվում է զարմանալի հեշտությամբ»։


== Ծանոթագրություններ ==


== Գրականություն ==
Сергей Капков. Иван Аксенчук // Наши мультфильмы / Арсений Мещеряков, Ирина Остаркова. — Интеррос, 2006. — ISBN 5-91105-007-2


== Արտաքին հղումներ ==
Cinderella ՅուԹյուբում
«Մոխրոտը» մուլտֆիլմը «Անիմատոր.ռու» կայքում
«Մոխրոտը» «Հայրենական կինոյի հանրագիտարան» կայքում
«Մոխրոտը» մուլտֆիլմը Мультик.ру կայքում
Կրատիլոս

Կրատիլոս (Κρατύλος), մեր թվարկությունից առաջ V դարի վերջի հին հունական փիլիսոփա, Հերակլիտի աշակերտը։ Իրերի համընդհանուր փոփոխականության մասին իր ուսուցչի ուսմունքից Կրատիլիոսը արել է ռելյատիվիստական եզրակացություններ։ Բացառել է երևույթների որակական որոշակիությունը, գտնելով, որ ոչ մի հոսող իրի մասին չի կարելի անել որևէ պնդում, կամ կարելի է ասել ամեն ինչ։ Եթե ըստ Հերակլիտի չի կարելի երկու անգամ մտնել նույն գետի մեջ, ապա Կրատիլիոսը, չափազանցելով իրականության փոփոխականությունը, ուսուցանում էր, որ այդ չի կարելի նույնիսկ մեկ անգամ։ Այդ պատճառով իրերի մասին պնդումներ անելու փոխարեն նա հնարավոր էր համարում միայն մատնացույց անել դրանք։
Սատիս (գյուղ, Դիվեևսկի շրջան)

Սատիս (ռուս.՝ Сатис), գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆագոֆոբիա

Ֆագոֆոբիա (անգլ.՝ Phagophobia), փսիխոգեն դիսֆագիա, խեղդվելու վախ։ Այն արտահայտվում է կուլ տալուց տարբեր բողոքներով՝ առանց ֆիզիկական քննությամբ և լաբորատոր թեստերով հայտնաբերված նկատելի ֆիզիկական պատճառների։ Այս վիճակի հնացած տերմինն է շնչահեղձությունը (պնիգոֆոբիան)։ Ենթադրվում է, որ վերջին տերմինը շփոթեցնող է, և անհրաժեշտ է կուլ տալու վախը տարբերակել շնչահեղձության վախից։
Ֆագոֆոբիան դասակարգվում է որպես հատուկ ֆոբիա և DSM-IV դասակարգմանը համապատասխան՝ դասվում է «այլ ֆոբիաներ» կատեգորիային։ Ֆագոֆոբիան կարող է հանգեցնել սննդի վախի, թերսնման և քաշի կորստի: Ավելի թեթև դեպքերում ֆագոֆոբը սնվում է միայն փափուկ և հեղուկ սննդով։


== Առաջացման պատճառներ ==
Ֆագոֆոբիան բացառապես հոգեկան ծագման խանգարում է, որի առաջացման պատճառները գրեթե միշտ գնում են դեպի ֆագոֆոբի մանկություն։ Ամենայն հավանականությամբ, մանուկ հասակում հիվանդը սնվելու ժամանակ խիստ ճնշվել է, այնքան, որ շնչահեղձության զգացում է առաջացել․ նման իրավիճակների պատճառով էլ առաջանում է ֆագոֆոբիան՝ մարդու՝ կուլ տալու, սննդով խեղդվելու վախը։


== Համաճարակաբանություն ==
Մեծահասակների մոտավորապես 6 %-ը կուլ տալու հետ կապված խնդիրներով դիմում են օտոլարինգոլոգին։ Այս խնդրի ամենատարածված պատճառները կերակրափողի անցանելիության խանգարումներն ու մարսողական տրակտի շարժունակության հետ կապված խնդիրներն են, իսկ մյուս դեպքերում բողոքները ծագում են ֆագոֆոբիայի պատճառով՝ դրանով իսկ կրելով ոչ թե ֆիզիկական, այլ հոգեբանական բնույթ: Հետազոտության արդյունքների համաձայն՝ կուլ տալու հետ կապված խնդիրներ ունեցող մարդկանց մոտ 47 %-ը կարող է տառապել ֆագոֆոբիայից։


== Ախտանշաններ ==
Ֆագոֆոբիայի, որպես կանոն, ուտելիս առաջացող ամենատարածված ախտանշաններ են․

Ծանր շնչառություն
Գլխապտույտ
Բարձր քրտնարտադրություն
Սրտխառնոց
Չորություն բերանում
Անոթազարկի հաճախականացում
Պարզ մտածելու/խորհելու անկարողություն
Իրականությունից հեռանալու զգացում
Շնչահեղձությունից մահվան վախՈրոշ դեպքերում նկատվում է նաև խուճապի ուժեղ նոպա։ Այլ հոգեբանական հիվանդություններից և ֆոբիաներից ֆագոֆոբիան առանձնանում է նրանով, որ այս դեպքում խնդիրը առաջանում է միայն այն ժամանակ, երբ մարդը փորձում է սնվել։


== Հետևանք ==
Ֆոբիայի հետևանքներից մեկը դրանով տառապող մարդու քաշի կորուստն է։ Դա կապված է այն բանի հետ, որ ֆագոֆոբը սնվելիս խուսափում է բազմաթիվ մթերքներից։ Նույն պատճառով էլ նման մարդկանց մոտ ժամանակի ընթացքում կարող է ի հայտ գալ սննդայութերի և վիտամինների պակաս։


== Ծանոթագրություններ ==


== Գրականություն ==
Klinger, RL; Strang, J. P. Psychiatric aspects of swallowing disorders(անգլ.) // Psychosomatics : journal. — 1987. — Т. 28. — № 11. — С. 572—6. —  — PMID 3324155.
Էդրիեն Բարբո

Էդրիեն Բարբո (անգլ.՝ Adrienne Barbeau, ամբողջ անունը` Էդրիեն Ջո Բարբո (Adrienne Jo Barbeau), հունիսի 11, 1945(1945-06-11)[…], Սակրամենտո, ԱՄՆ), ամերիկյան թատրոնի, կինոյի և հեռուստատեսային դերասանուհի, գրող։ 1980-ական թվականների սկզբին նկարահանվում էր գիտաֆանտաստիկ և սարսափ ֆիլմերում, համարվում էր «սեքս-խորհրդանիշ»։ Ներկայացվել է «Թոնի» և «Ոսկե գլոբուս» մրցանակներին։


== Կենսագրություն ==
Էդրիեն Բարբոն ծնվել է Կալիֆոռնիա նահանգի Սակրամենտո քաղաքում։ Հայրը` Ջոզեֆ Բարբոն, ուներ ֆրանս-կանադական, իռլանդական և գերմանական արմատներ, իսկ մայրը` Արմինե Նալբանդյանը, հայուհի էր։
Էդրիենն ավարտել է Կալիֆոռնիայի Սան-Խոսե քաղաքի Del Mar High School միջնակարգ դպրոցը։ 1960-ական թվականների վերջերին նա տեղափոխվել է Նյու Յորք և աշխատանքի անցել որպես պարուհի։ Շուտով նա դեր է ստացել Բրոդվեյի «Ջութակահարը տանիքին» մյուզիքլում, որից հետո սկսել է նկարահանվել շուրջ երկու տասնյակ մյուզիքլներում, որոնցից առավել հայտնին «Grease» մյուզիքլն էր, որտեղ նա կատարել էր կանացի գլխավոր դերը և ներկայացվել «Թոնի» մրցանակին։
1972-1978 թվականներին Էդրիեն Բարբոն խաղացել է կատակերգական «Մոդ» սերիալում, որի համար 1977 թվականին ներկայացվել է «Ոսկե գլոբուս» մրցանակին։ Այդ սերիալի հաջողությունից հետո նրան սկսեցին համարել «սեքս-խորհրդանիշ», իսկ նրա կարիերան կինոյում ` կտրուկ վերելք ապրեց։ Էդրիեն Բարբոն նկարահանվել է մի քանի ֆանտաստիկ ֆիլմերում, որոնք բավականին հաջողված էին։ Դրանցից կարելի է հիշատակել «Մառախուղ» (1980 թ.), «Փախուստ Նյու-Յորքից» (1981 թ.), «Սարսափների գեղադիտակ» (1982 թ.), «Ճահճային արարած» (1983 թ.) և «Երկու չարագույժ աչքեր» (1990 թ.) կինոնկարները։ Նկարահանվել է նաև մի քանի կատակերգություններում ` «Մրցարշավ «Թնդանոթային միջուկ»» (1981 թ.), «Նորից դպրոց» (1986 թ.), «Կին-մարդակերները ավոկադոյի մահացու ջունգլիներում» (1989 թ.) և այլն։
1990-ական թվականներից Էդրիեն Բարբոն հիմնականում հանդես է գալիս սերիալներում և հեռուստատեսային ֆիլմերում ` «Կործանողը» (1993 թ.), «Դատավոր Դրեդը» (1995 թ.) և այլն։ 2003-2005 թվականներին նա նկարահանվել է HBO ամերիկյան արբանյակային հեռուստատեսային ցանցի նկարահանած «Կառնավալ» սերիալում։ 2009 թվականին հայտնվել է «Դեքստեր» և «Կրքի անատոմիան» սերիալներում։ 2012 թվականին նա հրավիրվել է «Վրեժ» հեռուստասերիալում Մեդելին Սթոուի հերոսուհու` Վիկտորիա Գրեյսոնի մոր դերը խաղալու։
2006 թվականին լույս է տեսել Էդրիեն Բարբոյի ինքնակենսագրությունը, իսկ երկու տարի անց «Վամպիրը Հոլիվուդում» առաջին վեպը։


== Անձնական կյանքը ==
Էդրիեն Բարբոն 1979-1984 թվականներին ամուսնացած է եղել ռեժիսոր Ջոն Կարպենտերի հետ։ 1984 թվականին ծնվել է նրանց որդին։
1992 թվականին Բարբոն ամուսնացել է 13 տարով իրենից փոքր, սցենարիստ և դերասան Բիլի Վան Զանդտի հետ։ 1997 թվականին ծնվել են նրանց երկվորյակ որդիները։


== Մասնակի ֆիլմագրությունը ==
Կինո

Հեռուստատեսություն


== Ծանոթագրություններ ==
Այադաղ

Այադաղ, լեռ Հայկական լեռնաշխարհում, Պոնտական լեռնահամակարգում։ Ձգվում է Գարահիսար-Կերասուն ճանապարհի շրջանում, վերջինից մոտ 30 կմ հարավ։ Անտառապատ ու ջրառատ է։


== Ծանոթագրություններ ==
Նորադրենալին

Նորադրենալին (նորէպինեֆրին, L-1--2-ամինոէթանոլ), մակերիկամների կեղևի հորմոն և նեյրոմեդիատոր։ Բիոգեն ամինների՝ կատեխոլամինների խմբին է պատկանում։ Քիմիական բաղադրությամբ նորադրենալինը ադրենալինից տարբերվում է կողմնային շղթայում մեթիլային ռադիկալի բացակայությամբ։ (Այստեղից էլ նրա գերմաներից վերցված Nitrogen one radical - NOR կրճատ անվանումը։)
Նորադրենալինը հանդիսանում է սրտի, լյարդի, փայծախի անոթների հետհանգուցային սիմպաթիկ վերջույթների միջնորդանյութ։ Դրա պարունակությունը սիմպաթիկ նյարդավորման շրջաններում կատեխոլամինների ընդհանուր քանակի մոտ 10 %-ն է կազմում։ Նրանով հատկապես հարուստ են խրոմաֆինային հյուսվածք պարունակող օրգանները։ Մակերիկամների ուղեղային շերտում, որի բջիջները համանման են հետհանգուցային սիմպաթիկ նեյրոնին, նորադրենալինի պարունակությունը կազմում է մոտ 20%, մնացածը բաժին է ընկնում ադրենալինին։ Այս երկուսի հետ մեկտեղ հյուսվածքներում գոյություն ունի նաև երրորդ բնական կատեխոլամինը՝ դոֆամինը։ Կապված կենդանու տեսակի ու հասակի հետ, ադրենալինի, նորադրենալինի ու դոֆամինի հարաբերությունը տատանվում է։
Նորադրենալինը ադրենալինի նախատիպն է, իսկ նորադրենալինինը՝ դոֆամինը, որը սինթեզվում է թիրոզինից, որն էլ իր հերթին ֆենիլանալինի ածանցյալն է։ Թիրոզին ամինաթթվից նորադրենալինի սինթեզումն ընթանում է երեք ֆերմենտների՝ թիրոզինհիդրոքսիլազի, ԴՕՖԱ– դեկարբոքսիլազի և դոֆամինբետահիդրոքսիլազի օգնությամբ։ Այն ընթանում է հետհանգուցային նեյրոնի բոլոր հատվածներում, այսինքն դրա մարմնում, աքսոնում, լայնացումներում և ծայրաճյուղերի սինապսային վերջույթներում։ Սակայն նեյրոնի մարմնից աքսոպլազմայի հոսքով մուտք է զործում նորադրենալինի մոտավորապես 1 տոկոսը, իսկ միջնորդանյութի հիմնական բաժինը սինթեզվում Է աքսոնի ծայրամասային հատվածում և պահեստավորվում սինապսային բշտիկների հատիկներում։ Հատիկներում նորադրենալինը գտնվում Է երկու պուլով՝ կայուն կամ պահեստավորված (85-90 տոկոս) և անկայուն, այսինքն սինապսային ճեղքում դրդման հաղորդման համար պատրաստ վիճակում։ Անկայուն ֆոնդի նորադրենալինն անհրաժեշտության դեպքում դանդաղորեն լրացվում Է կայուն պուլից։ Նորադրենալինի պահեստի լրացումը, բացի սինթեզից, տեղի Է ունենում նաև սինապսային ճեղքից նախասինապսային թաղանթի կողմից միջնորդանյութի բռնազավթումով (սինապսային ճեղքում արտազատված քանակի մինչ 50 տոկոսի չափով), որից հետո բռնազավթված միջնորդանյութի մի մասը մտնում Է բշտերի մեջ, իսկ մնացածը քայքայվում Է մոնամինոօքսիդազի (ՄԱՕ) ֆերմենտով։
Ժամացույցի աշտարակ (Նիժնի Նովգորոդի կրեմլ)

Ժամացույցի աշտարակ (ռուս.՝ Часовая башня),  Նիժնեգորոդյան կրեմլի աշտարակ։ Տեղակայված է Հյուսիսային և Իվանովյան աշտարակների լեռնային մասի միջև, որի ցանկապատի մի մասը սանդղավանդի ձևով իջնում է դեպի ձորակը։ Ժամացույցի և Հյուսիսային աշտարակների միջև ընկած սանդղավանդը ամենափոքրն է Կրեմլում, նրա երկարությունը ընդամենը 39 մետր է։ 


== Նկարագիր ==
Գտնվելով ամրոցի ամենաբարձր կետում Ժամացույցի աշտարակը ծառայում էր որպես պահակախմբի գլխավոր հենակետ և հավանաբար ամրոցի կայազորի հրամանատարական կենտրոնն էր։ Նիժնինովգորոդցի գավառագետ Նիկոլայ Խրամցովսկու մոտ կարելի է հանդիպել աշտարակի անվան բացատրությանը։ 16-րդ դարում պետական միջոցների հաշվին աշտարակի վրա տեղադրվեցին գլխավոր քաղաքային ժամացույցը և տագնապի զանգերը, որոնց զանգն ամրոցի պահապաններին, պաշտպանական զգոնության էր կոչում։ 
Ժամացույցի մեխանիզմը տեղակայված էր աշտարակի վերևում փայտե խրճիթի ներսում, որը հնգանիստ գերանաշենքի տեսք ուներ։ Հին ռուսական օրական ժամային հաշվառքին համապատասխան ժամացույցի թվահարթակը ուներ 17 բաժանում, որը համապատասխանում էր ամառային ամենաերկար օրվա ժամերի քանակին։ Առանձին հաշվում էին ցերեկային և գիշերային ժամերը, արևածագի առաջին ժամը համապատասխանում էր օրվա առաջին ժամին, իսկ արևի մայրամուտի ժամը նշանակում էր գիշերվա առաջին ժամը։
18-րդ դարում իրականացված վերակառուցումից հետո ժամային մեխանիզմը սկսեց ցույց տալ նաև ժամերի առանձին մասերը, որի մասին են վկայում նիժնինովգորոդյան վոյեվոդի կողմից 1703 թվականին կատարված գրառումները։ Աշտարակում ծառայում էր հատուկ պատրաստություն անցած «ժամագործը», որը հետևում էր ժամացույցի անսխալ աշխատանքին։ Ժամացույցի աշտարակի ազդանշանային հարթակից ժամապահները  մշտապես հետևում էին ցամաքով և Վոլգա գետով թշնամու մոտենալուն և տեղաշարժերին։ Ամրաշինական կառույցը հրանոթային համակարգեր չուներ, բայց աշտարակի նկուղում պահվում էր վառոդ և սննդամթերք։ 1807 թվականի հրդեհի ժամանակ աշտարակի քարե կամարները քանդվեցին և պատերի վրա ճաքեր առաջացան։ 1954 թվականին  իրականացված ռեստավրացիայի ժամանակ վերականգնվեցին շինության կամարները, ատամնաշարային հանգույցները, քարե շարվածքի առանձին հատվածներ և փայտե կառուցվածքները։
Հայրենական մեծ պատերազմի տարիներին Ժամացույցի աշտարակի վերին հարթակում տեղակայվել էին զենիթային գնդացիրները, որոնք ծառայում էին Նիժնի Նովգորոդի հակաօդային պաշտպանությանը։
1970-ական թվականներից աշտարակի մոտ գոյություն ունի №1 պահակակետը Հավերժական կրակի մոտակայքում, որտեղ խորհրդային ժամանակներում պատվո պահակ էին կանգնում կոմերիտական աշակերտները։


== Պատկերասրահ ==

		
		
		


== Գրականություն ==
Агафонов С. Л. Нижегородский кремль. Архитектура, история, реставрация. - Горький: Волго-Вятское издательство, 1976. - 136 с.
Кирьянов И. А. Нижегородский Кремль. Очерк истории кремля в городе Горьком. - Горький: Горьковское книжное издательство, 1956. - 116 с.


== Ծանոթագրություններ ==


== Արտաքին հղումներ ==
Часовая башня Нижегородского Кремля — Сайт «Пути-дороги»
История перестройки и реконструкции Кремля
Нижегородский кремль Archived 2016-11-22 at the Wayback Machine.
Կեռնեխ արքայադուստր

«Կեռնեխ» արքայադուստր  (անգլ.՝ Princess Red Wing, ծնյալ՝ Մարի Է. (Գլասկո) Կոնգդոն, մարտի 21, 1896(1896-03-21), Sprague, Նյու Լոնդոն շրջան, Կոնեկտիկուտ, ԱՄՆ - դեկտեմբերի 2, 1987(1987-12-02)), նարագանսետ և վամպանոագ ցեղերի ավագ, պատմաբան, բանահյուս և թանգարանի վարիչ։ Եղել է ամերիկյան հնդկացիական պատմության և մշակույթի փորձագետ ու մեկ անգամ կոչով դիմել է ՄԱԿ-ին։ 


== Կենսագրություն ==
«Կեռնեխ» արքայադուստրը՝ Մարի Է․ Գլասկոն, ծնվել է 1896 թվականի մարտի 21-ին ԱՄՆ Կոնեկտիկուտ նահանգի Սպրագու քաղաքում Վալտեր և Հաննա Գլասկոների ընտանիքում։ Պատմել է, որ իր մայրը նախընտրել է իրեն կեռնեխ թռչնի պատվին «Կեռնեխ» արքայադուստր անվանել «իր առաքելությունը շնորհքով իրականացնելու» նպատակով։ Մայրը պոկանոկետ ցեղից էր, հայրը՝ նարագանսետ։ Արքայադուստրն ազգակցական կապ է ունեցել ամերիկյան պատմության ականավոր հնդկացիների հետ, ինչպիսիք են՝ Ջորջ Վաշինգտոնի հետ կռված Սիմեոն Սիմոնսը և Մետակոմետը, ով առավել հայտնի է 1670-ական թվականներին Նոր Անգլիայի գաղութների դեմ Ֆիլիպ թագավորի պատերազմից։ 
Համահիմնադրել և խմբագրել է 1935-1936 թվականներին հրատարակված The Narragansett Dawn ամսագիրը։ 1945 թվականին դարձել է Նոր Անգլիայի ցեղային առաջնորդների խորհրդի «սքվո սաչեմը»՝ պաշտոն, որը նրան թույլ էր տալիս նախագահել սուրբ արարողություններն ու փառատոները։ Նարագանսետ համայնքում հայտնի հեքիաթասաց էր ու կենդանի էր պահում իր ցեղի բանավոր ավանդույթները։ Նա պահպանել է իրենց պատմությունը՝ Ռոդ Այլենդում հիմնադրելով Տոմաքուագ հնդկացիական հուշահամալիր թանգարանը։ 1947-1970 թվականների ընթացքում եղել է Միավորված ազգերի կազմակերպության քարտուղարության խոսնակի հետազոտական հանձնաժողովի անդամ։ 1975 թվականին Ռոդ-Այլենդի համալսարանը նրան շնորհել է պատվավոր դոկտորի կոչում։ 1978 թվականին նրան ներգրավել են Ռոդ-Այլենդի ժառանգության փառքի սրահում։ 
Ամուսնացել է Հորեյս Փիքի հետ․ ամուսինը մահացել է 1927 թվականին։ 1936 թվականին ամուսնացել է Դանիել Կոնգդոնի հետ․ մահացել է 1959 թվականին։ Արքայադուստրը մահացել է 1987 թվականի դեկտեմբերի 2-ին 91 տարեկանում և հուղարկավորվել Ռոդ Այլենսի Պասկոուգ համայնքում։ 


== Ծանոթագրություններ ==


== Արտաքին հղումներ ==
https://www.findagrave.com/memorial/80130725/mary-e-congdon
Ռեյկվազա

Ռեյկվազա (ճապ.՝ レックウザ, անգլ.՝ Rayquaza), պոկեմոն, Nintendo և Game Freak ընկերություններին պատկանող Պոկեմոն խաղերի, մանգայի և անիմե սերիաների արարած։ Համարվում է դրակոնային-թռչող տիպի լեգենդար պոկեմոն։ Ռեյկվազան նախ հայտնվել է Pokémon Ruby և Sapphire-ում և դրա հաջորդ մասերում, այնուհետև` տարբեր ապրանքներում, սփին-օֆ սերիաներում և տվյալ ֆրանշիզի անիմացիոն, չտպագրված կամ էկրանավորված տարբերակներում։ Ռեյկվազան Pokémon Emerald տարբերակի թալիսմանն է, որ հայտնվում է խաղի արկղի շապիկին։ Օդային պոկեմոն է` նման Կրիպտոնի մթնոլորտային կենդանու, նա իր ժամանակի մեծ մասն անցկացնում է ամպերից վերև` օզոնային շերտում թռչելով և երկրաբնակների համար երկնաքարի է նման։ Այդպիսով, քչերն են տեսել այս լեգենդար պոկեմոնին։ Ռեյկվազան ամենահզոր պոկեմոններից է, ինչպես նաև հայտնի կերպար է։


== Դիզայն և հատկանիշներ ==
Ռեյկվազա անվանումը գալիս է անգլերեն երկու բառերից` ray (ճառագայթ) և quasar (քվազար)։ Ռեյկվազան հիշեցնում է մեծ օձանման դրակոնի։ Դիզայնը, երևում է, արված է Մեզոամերիկայի արվեստի ազդեցության տակ` հատկապես այն տեսանելի է ացտեկական Կեցալկոաթլ աստծու մեջ, ով մեծ, թևավոր, կանաչ օձ էր երկնքում, ինչպես նաև հանդիսանում էր մահվան և հարության աստվածը։ Ռեյկվազազիտի օգտագործման ժամանակ Ռեյկվազան դառնում է Մեգա Ռեյկվազ, նա կարողանում է արձակել կոսմո-ճառագայթ կամ երկրաշարժ անել։


== Ծանոթագրություններ ==


== Արտաքին հղումներ ==
Սերիաների պաշտոնական կայքը
Ռեյկվազան Bulbapedia-ում
Ռեյկվազա(անգլ.)  Internet Movie Database կայքում:
Ինքնադիտում

Ինքնադիտում, սեփական ներհոգեկան վիճակները, գիտակցության ոլորտի բովանդակություններն ու գործողությունները դիտելու և ներքին ուշադրության միջոցով արտացոլելու երևույթը։ Ինքնադիտումը զարգանում է օնտոգենեզում, սկզբում ունենալով տարտամ և ոչ խոսքային, ապա՝ խոսքային, ավելի տարբերակված, հստակ, առարկայական և իմաստավորված բնույթ։ Առանձնացվում է երկու կողմ՝ ինտրոսպեկցիա (ներհայեցողություն) և օբյեկտիվ ինքնադիտում։ Ներհայեցողությունը միջնորդված օբյեկտիվ իմացություն է և ոչ սեփական սուբյեկտիվ վիճակների անմիջական կամ հետհայաց ռեֆլեքսիա, իսկ Ինքնադիտումը օբյեկտիվ աշխարհի և միաժամանակ ներհոգեկան վիճակների իմացության բարդ պրոցես։ Ինքնադիտում կարող է կատարել գիտակցական հոգեվիճակում գտնվող անձը։ Ինքնադիտման տվյալները չի կարելի ճշգրիտ և վերջնական համարել։ Ինքնադիտումը թույլ է տալիս վարկածներ, որոնք ստուգվում և լրացվում են այլ մեթոդներով (հատկապես էքսպերիմենտներով), վերլուծվում և մեկնաբանվում։ Օբյեկտիվ դիտման համար մատչելի վարքի ձևերը ներհոգեկան պրոցեսների ցուցանիշներ կամ դրսևորումներ են, որոնց մեկնաբանումը խորացնում է ներհոգեկան երևույթների իմացությունը՝ ոչ մի չափով չվերացնելով ներհայեցողությունից օգտվելու անհրաժեշտությունը։ Ինքնադիտման օբյեկտիվ բովանդակության առկայության շնորհիվ այդ մեխանիզմի միջոցով ստացված տվյալները (օրինակ՝ ձայնը, գույնը, ջերմության զգայությունները, զգայական ընկալումներն ընդհանրապես) օգտագործվում են նաև ֆիզիկա-քիմիական գիտություններում որպես մարմինների ներքին հատկություններն ուսումնասիրելու անհրաժեշտ տվյալներ։ Առանց ինքնադիտան հոգեկան պրոցեսների ուսումնասիրությունն անհնար է։
Մորոզովկա (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1946 թվականին։
2001 թվականի տվյալներով Մորոզովկա գյուղում բնակվում էր 718 մարդ։ Բնակավայրը զբաղեցնում է 2107 կմ² տարածք։ Բնակչության խտությունը կազմում էր 340,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (3522)

Ժողովածու (3522), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3522 թվի տակ։ Ձեռագիրը գրվել է 1634  թվականին Ավետիք գրիչի կողմից Լվովում (Լօվ)։ Գրված է թղթի վրա, չաթսը՝ 19X15: Ձեռագիրը կազմված է 353 թերթից։ Գրված է միասյուն, երկսյուն նոտրգրով:Կազմը` կաշեպատ տախտակ դրոշմազարդ։ Հիշատակարաններ՝ 223ա, կնիք՝ 331բ (Պետրոս վարդապետ)։


== Բովանդակություն ==
Վասն շարականաց, թէ ո՛վ է ասացեալ։
Վասն կատարածի աշխարհի։
Հարցմունք և պատասխանիք։
Աղաթոնի Վասն վերջին ժամանակի։
Վասն է ժողովոց։
Խրատք իմաստնոց։
Խրատք (Յովհ. Կոդեռն, անանունք)։
Թուղթ Պիղատոսի առ Տիբերիոս։
Թուղթ Կիւրղի Աղէքսանդրացւոյ առ Նեստոր, առ Թէոդոս։
Յովհ. Երզնկացւոյ Թուղթ ընդդէմ հակառակորդաց։
Վարք Յուդայի։
Վարք Նիկ. Զմիւռնացւոյ։
Սահման կարգաւորութեան կուսից։
Դաւանութիւն Հաւատոյ։
Վկայութիւնք վասն Քրիստոսի։
Յաղագս տնօրինականացն Քրիստոսի, թէ ուր կան։
Քերականութիւն ղփչաղ լեզուի։
Մանունք։


== Ծանոթագրություններ ==
Հոգեբանական կախվածություն

Հոգեբանական կախվածություն, վիճակ, որը ներառում է էմոցիոնալ-մոտիվացիոն զրկանքի ախտանիշներ, ինչպիսիք են տագնապը և անգեդոնիան՝ թմրամիջոցների օգտագործումը կամ որոշակի վարքագիծը դադարեցնելուց հետո։ Այն զարգանում է հոգեակտիվ դեղերի կամ որոշակի վարքաքծի ազդեցության տակ, թեև վարքագծային կախվածության մասին ավելի քիչ են խոսում։ Հատուկ մեխանիզմը ներառում է նեյրոնային կոնտրադապցիա, որը կարող է միջնորդավորված լինել նեյրոտրանսմիտերների ակտիվության փոփոխությամբ կամ ընկալիչների արտահայտման փոփոխությամբ։ Զրկանքի ախտանիշները կարող են թուլանալ ֆիզիկական ակտիվությամբ։ Հոգեբանական կախվածությունը չպետք է շփոթել ֆիզիկական կախվածության հետ, որը հանգեցնում է զրկանքի ֆիզիկական ախտանիշներ է առաջացնում՝ օգտագործման դադարեցման ժամանակ։ Սակայն դրանք իրարամերժ չեն։


== Ախտանիշներ ==
Հոգեբանական կախվածության ախտանիշներն են․

Տագնապ
Խուճապային գրոհ
Դիսֆորիա
Անգեդոնիա
Սթրես


== Զարգացում ==
Հոգեբանական կախվածությունը պայմանավորված է թմրամիջոցների կամ վարքագծային գործունեության մշտական և հաճախակի ազդեցությամբ։ Այն հաճախ կապված է թմրանյութերի օգտագործման հետևանքների հետ, բայց կարող է նաև պայմանավորված լինել վարքագծային ակտիվությամբ, ինչպիսին է օրինակ պոռնոգրաֆիան։
Կախվածություն առաջացնող մեխանիզմը ներառում է նեյրոնային կոնտրադապցիա, որը տեղայնացվում է ուղեղի շրջաններում, որոնք պատասխանատու են դեղամիջոցի դրական ամրապնդման համար։ Այս ադապցիան տեղի է ունենում որպես փոփոխություն նեյրոտրանսմիտերների գործունեության կամ ընկալիչների արտահայտման մեջ։


== Կախվածության նվազեցման մեթոդներ ==
Հետազոտություններից մեկի մեջ ուսումնասիրվել է, թե ինչպես են առնետները տարբեր պայմաններում զգում մորֆինի զրկանքը։ Առնետներին տեղադրում էին կամ ստանդարտ միջավայրում (ՍՄ), կամ հարստացված միջավայրում (ՀՄ)։ Ուսումնասիրությունը պարզել է, որ ՀՄ-ն նվազեցնում է դեպրեսիան և անհանգստացնող զրկանքի ախտանիշները։
Մեկ այլ հետազոտություն ստուգել է, թե արդյոք լողի վարժություններն ազդում են մորֆինի զրկանքի ժամանակ կրծողների մոտ ընկալվող հոգեբանական ախտանիշների ինտենսիվության վրա։ Այն եկել է եզրակացության, որ տագնապալի և դեպրեսիվ զրկանքի վիճակները նվազել են առնետների այն խմբում, որը ֆիզիկական վարժություններ էր կատարում։


== Տարբերություն հոգեբանական և ֆիզիկական կախվածության միջև ==
Հոգեբանական և ֆիզիկական կախվածության միջև գլխավոր տարբերությունն այն ախտանիշներն են, որոնք դրանք առաջացնում են։ Մինչ հոգեբանական կախվածության ախտանիշները կապված են զգացմունքային և մոտիվացիոն խանգարումների հետ, ֆիզիկական կախվածությունը հանգեցնում է մարմնական ախտանիշների, ինչպիսիք են սրտի արագ բաբախումը, քրտնոտությունը, տրեմորը։ Քրոնիկ օգտագործումից հետո առաջացած կախվածության տեսակները տարբերվում են՝ կախված տարբեր նյութերից (տես աղյուսակ 1-ը)։
Թեև հոգեբանական կախվածությունը և ֆիզիկական կախվածությունը տարբեր են, դրանք չպետք է բնութագրել որպես իրարամերժ։ Էմպիրիկ հետազոտությունները ցույց են տվել, որ այն ձգտումը, որն ավանդաբար ասոցացվում է հոգեբանական կախվածության հետ, ներառում է նաև ֆիզիոլոգիական տարր։


== Տես նաև ==
Թմրամոլություն
Համակախվածություն
Ալկոհոլային զրկանքի համախտանիշ


== Ծանոթագրություններ ==
Սերեստ

Սերեստ (ֆր.՝ Ceyreste), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 4130 մարդ, բնակչության խտությունը` 182.66 մարդ/կմ²։ Բնակավայրը զբաղեցնում է 22.61 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մարսել քաղաքից` 23 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2637 աշխատունակ (15-64 տարեկան)  բնակիչ, որոնցից ակտիվ էին 1845-ը, իսկ ոչ ակտիվները` 792։ Ակտիվության ցուցանիշը կազմում է 70,0 %։ 1845 աշխատունակ մարդկանցից աշխատել է 1650 անձ (855 տղամարդ և 795 կին)։ Գործազուրկ են եղել 195 անձ (109 տղամարդ և 86 կին)։ 792 անաշխատունակներից 235-ը եղել են աշակերտներ կամ ուսանողներ, 317-ը` թոշակառուներ, իսկ 240-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Յիիպռե

Յիիպռե (էստ․՝ Jõõpre), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 422 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գուրգեն Սարյան

Գուրգեն Սարյան (Գուրգեն Մկրտչի Սարգսյան, նոյեմբերի 7, 1904(1904-11-07) - ապրիլի 30, 1974(1974-04-30), Երևան, Հայկական ԽՍՀ, ԽՍՀՄ), հայ լրագրող, թարգմանիչ, ԽՍՀՄ գրողների միության անդամ 1950 թվականից։ ԽՄԿԿ անդամ 1940 թվականից։


== Կենսագրություն ==
Ծնվել է Ագուլիսում։ 1927 թվականին ավարտել է Երևանի պետական համալսարանը։ Այդ թվականից էլ սկսել է լրագրողական գործունեությունը։ Եղել է կոմերիտմիության Անդրերկկոմի «Մոլոդոյ ռաբոչի» թերթի թղթակից։ 1938-1955 թվականներին աշխատել է «Սովետական Հայաստան» օրաթերթում որպես բաժնի վարիչ և պատասխանատու քարտուղար, 1955-1970 թվականներին՝ «Սովետական Հայաստան» ամսագրի պատասխանատու քարտուղար։
Մահացել է 1974 թվականին Երևանում։ Թաղված է Թոխմախի գերեզմանատանը։


== Ստեղծագործություններ ==
Գուրգեն Սարյանի գրչին են պատկանում «Ձմռան մի երեկո...», «Նրա սերը» պատմվածքները, մի քանի պիեսներ ու մի շարք բանաստեղծություններ։


== Կատարած թարգմանությունները (ռուսերենից) ==
Չելյուշկին (ակնարկ Չելյուշկինի արշավախմբի մասին), Երևան, Պետհրատ, 1935, 19 էջ։
Ալեքսանդր Բեկ, Պանֆիլովականները առաջին բնագծում, Երևան, Հայպետհրատ, 1950, 310 էջ։
Ժան Գրիվա, Պատմվածքներ Իսպանիայի մասին, Երևան, Հայպետհրատ, 1952, 148 էջ։
Վսեվոլոդ Վիշնևսկի, Անմոռանալի 1919 թվականը (պիես), Երևան, Հայպետհրատ, 1953, 116 էջ։
Նիկոլայ Օստրովսկի, Նյութերի ժողովածու (մի մասը թարգմանել է Գ. Սարյանը), Երևան, Հայպետհրատ, 1955, 326 էջ։
Հաջի-Մուրադ Մուգուև, Դեպի Տիգրիսի ափերը (վիպակ), Երևան, Հայպետհրատ, 1956, 276 էջ։


== Աղբյուրներ ==
Վառնա (Բոլցանոյի գավառ)

Անվան այլ կիրառումների համար տե՛ս՝ Վարնա (այլ կիրառումներ)Վառնա  (իտալերեն՝ Varna), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 3994 մարդ (2004 թվականի տվյալներով)։ Խտությունը կազմում է 57 մարդ/կմ²։ Տարածքը 70 կմ² է։ Փոստային ինդեքս՝ 39040։ Հեռախոսային կոդ՝ 0472։


== Ժողովրդագրություն ==
Բնակչության աճը.


== Կոմունայի վարչակազմ ==
Հեռախոսահամար՝ 0472 833923
Էլեկտրոնային հասցե՝ varna@gvcc.net
Պաշտոնական կայք՝ http://www.comune.varna.bz.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վոստոչնոե (գյուղ, Սովետսկիի շրջան)

Անվան այլ կիրառումների համար տե՛ս՝ Վոստոչնոե (այլ կիրառումներ)Վոստոչնոե (ուկրաիներեն՝ Восточне, Ղրիմի թաթարերեն՝ Üç Quyu), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Ուչկույու։
2001 թվականի տվյալներով Վոստոչնոե գյուղում բնակվում էր 700 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
IAI I-View

IAI I-View (որոշ աղբյուրներում Eye-View), փոքր հետախուզային ԱԹՍ, նախագծվել է իսրայելական Israel Aircraft Industries կազմակերպության կողմից 2000-ականներին։ IAI-ի մյուս ԱԹՍ-ների նման ունի ֆիքսված անվային համակարգ և 18,6 կՎտ մխոցային շարժիչ։ Eye-View սարքերը նաև առաջարկվում են որպես քաղաքացիական նպատակների համար նախատեսված սարքեր անտառային հրդեհների դեմ պայքարի համար, այս մոդելները անվանվում են FireBird։
2006 թվականի դեկտեմբերին, I-View սարքը ընտրվել է Ավստրալիայի պաշտպանության ուժերի համար նախատեսված հետախուզային ԱԹՍ-ի մրցույթի արդյունքներով։ Նախագծով պատրաստվող պայմանագիրը դադարեցվել է 2008 թվականի սեպտեմբերին, տեխնիկական խնդիրների պատճառով։

2009 թվականին Ռուսաստանի Պաշտպանության նախարարությունը կնքեց Իսրայելակա IAI կազմակերպության հետ 12 ԱԹՍ-ների գնման պայմանագիր, համաձայն որի 53 միլիոն դոլարով գնվում էին երեք տեսակի ԱԹՍ-ներ, որոնցից մեկն էր I-View MK150 տակտիկական ԱԹՍ-ն։ Մյուս երկու մոդելներն էին Bird-Eye 400 և Searcher Mk II


== Տակտիկա-տեխնիկական առանձնահատկություններ ==
Երկարությունը՝ 3,10 մ
Թևերի բացվածքը՝ 5,70 մ
Առավելագույն թռիչքային զանգվածը՝ 104 կգ
Շարժիչը՝ 1 × Dale DH-290 մխոցային շարժիչ, 18,6 կՎտ


=== Թռիչքային առանձնահատկություններ ===
Առավելագույն արագությունը՝ 185 կմ/ժ
Թռիչքի առավելագույն տևողությունը՝ >6 ժ
Գործնական թռիչքի առավելագույն բարձրությունը՝ 5200 մ


== Ծանոթագրություններ ==
Սաֆըքյուրդ (այլ գյուղ)

Սաֆըքյուրդ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 570 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Քաջարի սիրտը (հեռուստանովել)

Քաջարի Սիրտը (իսպ.՝ Corazón valiente), իսպանալեզու հեռուստանովել է, նկարահանված Տելեմունդո հեռուստաընկերության կողմից։ Դերերում՝ Ադրիանա Ֆոնսեկա, Խոսե Լուիս Ռեսենդես, Խիմենա Դուկե, Ֆաբիան Ռիոս, Այլին Մուխիկա և Մանուել Լանդետա։
Տելեմունդոն հեռարձակել է հեռուստանովելը մարտի 6-ից (2012) մինչև հունվարի 7-ը (2013) ժամը 21։00-ին Հունվարի 8-ին "Տիրուհին" փոխարինեց հեռուստասերիալին։ Ինչպես Տելեմունդոյի մնացած հեռուստանովելները, սա նույնպես կհեռարձակվի անգլերեն ենթավերնեգրերով։ (CC3)


== Դերերում ==
Ադրիանա Ֆոնսեկա - Անխելա Վալդես
Խոսե Լուիս Ռեսենդես - Խուան Մարկոս Առոյո
Այլին Մուխիկա - Ֆերնանդա դել Կաստիլյո
Խիմենա Դուկե - Սամանթա Նավառո
Ֆաբիան Ռիոս - Գիլյերմո "Վիլլի" դել Կաստիլյո
Վանեսա Պոսե - Էմմա Առոյո
Մանուել Լանդետա - Բերնանդո դել Կաստիլո
Գաբրիել Պոռռաս - Միգել Վալդես
Միգել Վարոնի - Խեսուս Մատամորոս "Փրկիչ"


== Ծանոթագրություններ ==
Գրենլանդիայի հեռահաղորդակցություն

Գրենլանդիայի դանիական ինքնավարությունում ըստ օրենքի կա միայն մեկ կապի մատակարար ծառայություն, որը  TELE Greenland-ն է ։ Այն տրամադրում է ինտերնետ, հեռախոս, ռադիո և մնացած բոլոր տեսակի հեռահաղորդակցություն .: Այս տեսակի մենաշնորհները տարածված են միայն Գրենլանդիայում։


== Կապի գիծ ==
Ֆիքսված հեռախոսներ 23.500 (2008)
Բջջային հեռախոսներ 50.000 (2008)


== Ռադիո ==
Գրենլանդիայում ռադիոն հայտնվել է 1978 թվականին, և այժմ կղզում գործում է ռադիոյի երկու ընկերություններ` Eutelsat և Intelsat:  TELE Greenland ընկերությունը Գրենլանդիային ապահովում է ռադիոյի հեռարձակումով։ 2012 թվականից գրելանդացիներին է պատկանում շուրջ 30.000 ռադիոկայաններ։


== Հեռուստատեսություն ==
Գրենլանդիայում կա մեկ պետական ալիք, ամերիկյան երեք հեռուստաընկերության և մի քանի փոքր ալիքներ։ 2002 թվականի դրությամբ երկիրն ունի մինչև 30.000 հեռուստացույց։ Վերոնշյալ ընկերությունը (Գրենլանդիայի ռադիոն) հեռարձակվում է միակ պետական հեռուստատեսային ալիքը։


== Համացանց ==
Գրենլանդիայում 52.000 մարդ կամ բնակչության 92.3%-ը օգտվում է համացանցից ։


== Ծանոթագրություններ ==


== Արտաքին հղումներ ==
TELE Greenland Archived 2016-01-15 at the Wayback Machine.
Առնեղի վանք

Առնեղի վանք, միջնադարյան հայկական կրոնական տաճար, հայ Առաքելական եկեղեցի։ Կառուցվել է 7–րդ դարում։
Համարվում է հայկական ավանդական ճարտարապետական ոճով և ներդաշնակությամբ կառուցված կրոնական համալիրի տիպիկ օրինակ։
19-րդ դարում վերանորոգվել է եկեղեցու գմբեթը։ Ունի երկու խորան։ Հարակից գործում է նաև մատուռ-աղոթատեղի։ Առնեղի վանքը գտնվում է Հայաստանի Գեղարքունիքի մարզում՝ Գավառ քաղաքից հարավ։
Այն գտնվում է Հացառատ թաղամասի կենտրոնական հատվածում։
Մտնում է Գեղարքունիքի թեմի եկեղեցիների կազմի մեջ։


== Պատկերասրահ ==

		


== Տե՛ս նաև ==
ՀՀ տաճարների ու եկեղեցական համալիրների ցանկ
Գավառի պատմության և մշակույթի անշարժ հուշարձանների ցանկ (Գեղարքունիքի մարզ)


== Ծանոթագրություններ ==
Թաջուրա

Թաջուրա (արաբ․՝ جيبوتي‎‎, ֆր.՝ Tadjourah), արևելաաֆրիկյան Ջիբութի պետության խոշորագույն քաղաքներից մեկն է։ Թանջուրահ երկրամասի վարչական կենտրոնը։
Բնակչությունը՝ 22 868 մարդ (2007 թվականի դրությամբ)։


== Պատմություն ==

Թաջուրա քաղաքը Ջիբութիի հնագույն քաղաքներից մեկն է, ինչպես նաև հնագույնը Աֆրիկայի արևելյան առափնյայի քաղաքների թվում։ Քաղաքի անվանումը (աֆարերեն՝ Tagórri) ստուգաբանորեն ծագում է tágar (tágor, tógor) բառից, ինչը աֆարերենից թարգամանաբար նշանակում է «ջրի համար տիկ այծի կաշվից», մասնավորապես «ջրով լի»։
Քաղաքը հիմնադրվել է մոտավորապես XII դարում։ Համարվում էր աֆարական սուլթանների նստավայր։ Երկար տարիների ընթացքում տարածաշրջանում եղել է ստրկավաճառության կենտրոն։ XIX դարի երկրորդ կեսին հայտնվել է ֆրանսիական վերահսկողության տակ։ 1884 թվականի սեպտեմբերի 21-ին Թաջուրայի սուլթանությունը հայտարարվել է Ֆրանսիայի պրոտեկտորատ, ըստ որի պետք է ենթարկվեր ֆրանսիական նահանգապետին։
Բարենպաստ աշխարհագրական դիրքը ծոցի ափին քաղաքը դարձրել է կարևոր առևտրային նավահանգիստ Եթովպիա տանող ճանապարհին։ Երկար տարիներ նավահանգստով հիմնականում տեղափոխում էին ստրուկներին և փղոսկր։ Նաև վաճառում էին հացահատիկ, մեղր, ոսկի և այլ ապրանքներ։
Ֆրանսիական կառավարության 1889 թվականի հոկտեմբերի 26-ի հրամանով ստրկատիրությունը պաշտոնապես արգելվեց։ XX դարի սկզբին կառուցվեց Ջիբութին և Ադիս Աբեբան իրար կապող երկաթուղային գիծը։


== Տուրիզմ ==
Թաջուրան համարվում է հայտնի տուրիստական վայր։ Հայտնի է իր սպիտակ գույնով ներկված տներով, ինչի շնորհիվ ստացել է «Սպիտակ քաղաք» անվանումը (ֆր.՝ La ville blanche)։ Բացի այդ, Թաջուրան հայտնի է իր գեղատեսիլ տեսարաններով լողափերով։ Ջիբութիի հետ կապվում է լաստանավային փոխադրամիջոցով, գործում է նաև օդանավակայան։


== Կլիմա ==


== Քույր-քաղաքներ ==


== Տես նաև ==
Ջիբութիի վարչական բաժանում
Ջիբութիի քաղաքներ


== Ծանոթագրություններ ==
Նովոմուխամետովո

Նովոմուխամետովո (ռուս.՝ Новомухаметово, բաշկիրերեն՝ Яңы Мөхәмәт), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իլգիշևո

Իլգիշևո (ռուս.՝ Илгышево, չուվաշերեն՝ Йăлкăш), գյուղ Ռուսաստանի, Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 284 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շաֆհաուզեն (կանտոն)

Շաֆհաուզեն (գերմ.՝ Schaffhausen; ֆր.՝ Schaffhouse; իտալերեն՝ Sciaffusa; Schaffusa), գերմանախոս ոչ մեծ կանտոն Շվեյցարիայի հյուսիսային մասում։ Վարչական կենտրոնը նույնանուն քաղաքն է։  


== Աշխարհագրություն ==

Կանտոնը տարածվում է Հռենոս գետի երկու ափերին (հիմնականում աջ ափին. ձախ ափին միայն մի փոքր մասն է ընկած), Կոնստանս լճից արևմոտք; Զբաղեցնում է 298 քառակուսի կիլոմետր տարածք։ Ընդ որում՝ 134.4 քառակուսի կիլոմետրը (կամ՝ շուրջ 45%-ը) օգտագործվում է գյուղատնտեսական նպատակներով, դրանից մի փոքր պակաս տարածք՝ 128.7 քառակուսի կիլոմետր (մոտավորապես 43%) անտառապատ է։ Արտադրական նպատակներով օգտագործվում է 31.8 քառակուսի կիլոմետրը (կամ՝ շուրջ 10%-ը), և միայն 3,8 քառակուսի կիլոմետր (1.3%) են կազմում ոչ արտադրական տարածքները (գետեր, լճեր, լեռներ)։


== Պատմություն ==
Միջին դարերում Շաֆհուզենը եղել է քաղաք-պետություն, որը 1045 թվականից իր դրամն է հատել, 1501 թվականից էլ շվեյցարական համադաշնության մաս է կազմել։


== Վարչական բաժանում ==
Կանտոնը վարչականորեն բաժանված է հետևյալ 27 համայնքների.


== Ժողովրդագրություն ==
2018 թվականի դեկտեմբերի 31-ի տվյալներով կանտոնի բնակիչների թվաքանակը եղել է 81,991։ Նրանցից 16,323-ը կամ ամբողջ բնակչության շուրջ 21,9 %-ը օտարերկրացիներ էին։ Գերմաներեն խոսվածքը և բողոքական դավանանքը գերակշռում են. բողոքականներ են բնակիչների շուրջ 50, կաթոլիկներ՝ 24 տոկոսը։
Կանտոնի բնակչության թվաքանակը պատմական ժամանակի ընթացքում կրել է հետևյալ փոփոխությունները.


== Տնտեսություն ==

Շաֆհաուզենը տնտեսապես ներգրավված է Ցյուրիխի մետրոպոլիսային տարածաշրջանում։
Կանտոնի գյուղատնտեսության կարևոր ճյուղերից է խաղողագործությունը. այստեղ աճեցվում են հանրաճանաչ ռիսլինգ և այլ խաղողատեսակներ։ Արդյունաբերության բնագավառում կարևոր դեր են խաղում մետաղագործությունը, մեքենաշինությունը, ժամացույցագործությունը, ոսկերչությունը։ Համեմատաբար փոքր են տեքստիլի, կաշվեղենի,  ցեմենտի, թղթի,ապակեգործական արտադրությունների, քիմիական արդյունաբերության ծավալները։ Կանտոնում կա նաև գարեջրի գործարան։
Ռայնաուում գործում է հիդրոէլեկտրակայան, որի արտադրանքը սպառվում է ոչ միայն կանտոնում, այլև նրա սահմաններից դուրս։ Էլեկտրաէներգիայի խոշոր սպառողներ են Ռայնֆելդենի քիմիական ձեռնարկությունները, Նոյհաուզեն ամ Ռայնֆալի ալյումինի գործարանը, կանտոնի վարչական կենտրոնը՝ Շաֆհաուզեն քաղաքը։ Կանտոնում իրենց գործունեությունն են ծավալել այնպիսի խոշոր ընկերություններ, ինչպես՝ Tyco International-ը, Tyco Electronics-ը, SIG-ը, Georg Fischer AG-ը, International Watch Company-ն, Cilag AG-ը...
Շաֆհաուզենի տարածքով է անցնում Միլան-Ցյուրիխ-Շտուտգարտ անչափ բանուկ երկաթուղին, որն սպասարկում են Շվեյցարիայի Համադաշնության և Գերմանիայի Դաշնության գնացքներն ու երկաթուղայինները։


== Գրականություն ==
«Шафгаузен, кантон»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Պատկերասրահ ==

		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Արխիվ (գերմ.)
Պաշտոնական վիճակագրություն
34 townships
Գամելեյրաս

Գամելեյրաս (պորտ.՝ Gameleiras), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հյուսիսային մասում։ Մտնում է Ժանաուբա գավառի կազմի մեջ։ Բնակչությունը կազմում է 5314 մարդ՝ 2006 թվականի տվյալներով։ Գրավում է 1 733,399 կմ2 տարածք։ Բնակչության խտությունը կազմում է՝ 3,1 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 17.780.803,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.360,58 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,981 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։
Կիրենիա (այլ կիրառումներ)

Կիրենիա եզրը կարող է վերաբերվել՝

Կիրենիայի շրջան – Կիպրոսի Հանրապետության վեց շրջաններից մեկը։ Գտնվում է Թուրքիայի կողմից ճանաչված Հյուսիսային Կիպրոսի Թուրքական Հանրապետության վերահսկման տակ։
Կիրենիա – քաղաք Կիպրոսի Հանրապետության Կիրենիայի շրջանում։ Քաղաքը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։
Խաչիկ Պողոսյան (գրող)

Խաչիկ (Խաչատուր) Սերոբի Պողոսյան (հունվարի 21, 1912(1912-01-21), Ոսկեվազ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ գրականագետ, դրամատուրգ։ ԽՍՀՄ գրողների միության անդամ 1944 թվականից։


== Կենսագրություն ==
Խաչիկ Պողոսյանը ծնվել է 1912 թվականի հունվարի 21-ին, Ղզլթամուր՝ Աշտարակի շրջանի Ոսկեվազ գյուղում։ Նախնական կրթությունն ստացել է հայրենի գյուղում, ապա սովորել է Օշականում, Վաղարշապատում, Երևանում։ 1950 թվականին ավարտել է ԽՍՀՄ գրողների միությանն առընթեր գրական բարձրագույն դասընթացները, 1960 թվականին՝ Երևանի հեռակա մանկավարժական ինստիտուտը։ 1931-1932 թվականներին ուսուցիչ է եղել Ստեփանավանի շրջանի Ղզղալա գյուղում, 1935-1936 թվականներին՝ Աշտարակի շրջանի Բյուրական գյուղում։ 1936-1940 թվականներին աշխատել է Թբիլիսիի հայկական թատրանում՝ որպես դերասան և գրական աշխատող, ապա եղել է Վրաստանի ռադիոկոմիտեի հայկական հաղորդումների գեղարվեստական խմբագիր։ 1940-1941 թվականներին խմբագիր է եղել Հայպետհրատում։ Մասնակցել է Հայրենական մեծ պատերազմին։ Տարբեր տարիների աշխատել է «Սովետական արվեստ», «Սովետական գրականություն» ամսագրերի, «Գրական թերթ» և «Սովետական Հայաստան» թերթերի խմբագրություններում, Արտասահմանյան երկրների հետ բարեկամության և մշակութային կապի հայկական ընկերությունում։ 1953-1979 թվականներին որպես ավագ խմբագիր՝ աշխատել է «Սովետական գրող» հրատարակչությունում։ Կազմել և հրատարակության է պատրաստել հայ դասական գրողների (Նար-Դոս, Րաֆֆի, Ալեքսանդր Ծատուրյան, Պերճ Պռոշյան) երկերի հատորները։ ԽՄԿԿ անդամ 1945 թվականից։


== Երկեր ==
Վեպեր և կերպարներ (սովետական արձակի քննական տեսություն), Երևան, Հայպետհրատ, 1961, 250 էջ։
Երկու դրամա, Երևան, «Սովետական գրող», 1978, 196 էջ։


=== Թարգմանություններ (ռուսերենից) ===
Վադիմ Կոժինով, «Արվեստի տեսակները», Երևան, Հայպետհրատ, 1962, 179 էջ։
Թուր Հեյերդալ, «Դրախտի որոնումները», Երևան, «Հայաստան», 1965, 210 էջ։


== Ծանոթագրություններ ==
We May Never Love Like This Again (երգ)

«We May Never Love Like This Again» (հայերեն՝ «Մենք երևի էլ երբեք այսպես չենք սիրի»), երգ, որը գրվել է 1974 թվականին Ալ Կաշայի և Ջոլ Հիրշորնի կողմից «The Towering Inferno» ֆիլմի համար։


== Նկարագրություն ==
1974 թվականին երգն արժանացել է Օսկար լավագույն երգի համար մրցանակի և կատարվել Մորին ՄաքԳովերնի կողմից։ ՄաքԳովերնը կատարել է Կաշայի և Հիրշորնի «The Morning After» երգի քավեր տարբերակը, որը երկու տարի առաջ նույնպես արժանացել էր Ակադեմիայի մրցանակի լավագույն երգի համար։
«We May Never Love Like This Again» երգի ձայնագրությունը թողարկվել է որպես սինգլ ՄաքԳովերնի «Wherever Love Takes»-ի մեկնաբանություն։ Դա «Ոսկի» ֆիլմից երգ էր, որը մրցելու էր Օսկարի լավագույն երգի համար «We May Never Love Like This Again»-ի հետ։ «We May Never Love Like This Again» երգը հասել է «Billboard Hot 100» շքերթի 83-րդ հորիզոնական։ Երգը ՄաքԳովերնի համար դարձավ գլխավոր հիթ Ավստրալիայում (#5): «Օսկար»-ի երկու մրցանակակիր երգ ունենալու շնորհիվ ՄաքԳովերնը ձայնագրեց ելույթ մրցանակաբաշխության համար և ալբոմ՝ օսկարակիր երգերով։
Հոլիվուդյան կոմպոզիտոր Ջոն Վիլյամսը գրել է ֆիլմի համար բնօրինակ երաժշտություն։ Ալբոմի համար երգի փաստացի ձայնագրությունը կատարվել է 1974 թվականին (հետագայում թողարկվել է որպես սինգլ) Կարլ Մադուրիի կողմից «Belkin-Maduri Productions»-ի համար։ Այն կազմակերպվել էր Ջո Հադսոնի և նախագծվել՝ Արնի Ռոզենբերգի կողմից։


== Շքերթներ ==


== Ծանոթագրություններ ==
Գալոյան

Գալոյան, հայկական ազգանուն։


== Ազգանունը կրողներ ==


=== Ա ===
Աննա-Մարիա Գալոյան (ծնված՝ 1982), էստոնացի քաղաքագետ։
Աշոտ Կարլենի Գալոյան (ծնված՝ 1956), հայ դիվանագետ, Բրազիլիայում ՀՀ արտակարգ և լիազոր դեսպան։
Արմեն Անուշավանի Գալոյան (1929-2012), հայ ականավոր կենսաքիմիկոս, բժշկական գիտությունների դոկտոր, պրոֆեսոր, ՀՀ ԳԱԱ ակադեմիկոս։


=== Լ ===
Լիլիթ Դավթի Գալոյան (ծնվ. 1953), հայ շախմատիստուհի, կանանց գրոսմայստեր։


=== Կ ===
Կիմ Վաչագանի Գալոյան (ծնվ. 1932), հայ ճարտարագետ, գյուտարար, տեխնոլոգ, արտադրության կազմակերպիչ։


=== Մ ===
Միսաիլ Արտեմի Գալոյան (ծնվ. 1921), հայկական թատրոնի ու կինոյի դերասան։


=== Ռ ===
Ռոբերտ Խորենի Գալոյան (ծնվ. 1964), ՀՀ պետական գործիչ, հարկային ծառայության գեներալ-մայոր։


=== Ս ===
Սերգեյ Սասունիկի Գալոյան (ծնվ. 1981), հայկական ծագմամբ ռուսաստանաբնակ կոմպոզիտոր և երաժշտական պրոդյուսեր, Տատու խմբի ստեղծողներից մեկը։


== Ծանոթագրություններ ==